**PROGRAMUL REGIONAL BUCUREȘTI-ILFOV 2021-2027**

**METODOLOGIA DE VERIFICARE A STRATEGIILOR INTEGRATE DE DEZVOLTARE TERITORIALĂ**

**Apelul dedicat verificării**

**Strategiilor integrate și planurilor de acțiune aferente**

**NOIEMBRIE 2023**

**CUPRINS**

[1. ACRONIME 3](#_Toc150439031)

[2. PREAMBUL 4](#_Toc150439032)

[3. INFORMAȚII GENERALE DESPRE INSTRUMENTE TERITORIALE ÎN CADRUL PR BI 2021-2027 4](#_Toc150439033)

[4.1. Informații generale despre instrumentele teritoriale din cadrul Programului 5](#_Toc150439034)

[4.2. Obiectivele de politică, Prioritățile, Obiectivele specifice vizate 5](#_Toc150439035)

[4.3. Alocare dedicată Instrumentelor Teritoriale: 7](#_Toc150439036)

[4.3.1. Investiții Urbane Integrate 7](#_Toc150439037)

[4.3.2 Investiții Rurale Integrate 10](#_Toc150439038)

[4. STRATEGIILE TERITORIALE INTEGRATE 10](#_Toc150439039)

[5.1. Conținutul strategiei 10](#_Toc150439040)

[3.2. Parteneriatul și guvernanța 11](#_Toc150439041)

[3.3. Planul de acțiune 12](#_Toc150439042)

[5. INFORMAȚII DESPRE DESFĂȘURAREA PROCESULUI DE VERIFICARE AL STRATEGIILOR TERITORIALE INTEGRATE 14](#_Toc150439043)

[6.1. Depunerea strategiilor teritoriale integrate 14](#_Toc150439044)

[6.2. Perioada de depunere 14](#_Toc150439045)

[4.3. Modalitatea de depunere 14](#_Toc150439046)

[4.4. Informații financiare 15](#_Toc150439047)

[4.5. Entitățile care pot depune strategii teritoriale integrate 15](#_Toc150439048)

[6. CRITERII DE VERIFICARE A STRATEGIILOR TERITORIALE INTEGRATE 15](#_Toc150439049)

[7. CONTESTAȚII 18](#_Toc150439050)

[8. MODIFICAREA GHIDULUI SOLICITANTULUI 19](#_Toc150439051)

[9. ANEXELE PREZENTULUI GHID 19](#_Toc150439052)

# ACRONIME

|  |  |
| --- | --- |
| **A** | |
| ACB | Administrative Capacity Building (Dezvoltarea Capacității Administrative) |
| ADR BI | Agenția pentru Dezvoltare Regională București-Ilfov |
| AM | Autoritate de Management |
| AP | Acord de Parteneriat |
| APL | Administrație Publica Locală |
| APM | Agenția pentru Protecția Mediului |
| ARR | Autoritatea Rutieră Română |
| AT | Asistență Tehnică |
| AUI | Abordarea Urbană Integrate |
| **B** | |
| BI | București-Ilfov |
| BM | Banca Mondială |
| **C** | |
| CDR BI | Consiliul pentru Dezvoltare Regională București-Ilfov |
| CDPD | Convenției privind drepturile persoanelor cu dizabilități |
| CDR | Consiliul pentru Dezvoltare Regională |
| CE | Comisia Europeană |
| CGMB | Consiliul General al Municipiului București |
| CJI | Consiliu Județean Ilfov |
| CL | Consiliu Local |
| CM | Comitet Monitorizare |
| **D** | |
| DG REGIO | DG for Regional and Urban Policy (Direcția Generală pentru politică regională și urbană) |
| DNSH | Do No Significant Harm (A nu prejudicia semnificativ) |
| **E** | |
| EU | European Union (Uniunea Europeană) |
| **F** | |
| FC | Fondul de Coeziune |
| FEDR | Fondul European de Dezvoltare Regională |
| FEN | Fondurile Europene Nerambursabile |
| FSE+ | Fondul Social European + |
| **G** | |
| GL | Grup de Lucru |
| GS | Ghid al solicitantului |
| **H** | |
| Ha | Hectar |
| HG | Hotărâre de Guvern |
| HCL | Hotărâre de Consiliu Local |
| HCJ | Hotărâre de Consiliu Județean |
| **I** | |
| IRI | Investiții Rurale Integrate |
| IUI | Investiții Urbane Integrate |
| **M** | |
| MB | Municipiul București |
| MRR | Mecanismul de Redresare și Reziliență |
| **N** | |
| NEB | Noul Bauhaus European |
| NUTS | The Nomenclature of territorial units for statistics (Nomenclatorul Statistic al Unităților Teritoriale) |
| **O** | |
| OR | Obiectiv Regional |
| OS | Obiectiv Specific |
| OUG | Ordonanță de Urgență |
| **P** | |
| P | Prioritate |
| PDR BI | Planul de Dezvoltare Regionala București-Ilfov |
| PMB | Primăria Municipiului București |
| PR BI | Programul Regional București-Ilfov 2021-2027 |
| **S** | |
| SDJ | Strategia de Dezvoltare Județeana |
| SDTR | Strategia de Dezvoltare Teritorială a României |
| SDU | Strategie Dezvoltatare Urbană |
| SEA | Evaluarea Strategică de Mediu |
| SIDU | Strategie Integrată de Dezvoltare Urbană |
| SMIS | Sistemul Unic de Management al Informaţiei |
| **U** | |
| UAT | Unitate Administrativ Teritorială |
| UE | Uniunea Europeană |

# PREAMBUL

Prezenta metodologie este destinată apelului de verificare a strategiilor teritoriale integrate în contextul Programului Regional București-Ilfov și se adresează Unităților Administrativ-Teritoriale din regiunea București-Ilfov (PR BI) - potențiali solicitanți de finanțări nerambursabile pentru obiectivele specifice selectate în PR BI cu alocare dedicată instrumentelor teritoriale.

Până la data limită de depunere a documentelor (strategiile și anexele aferente), vă invităm să consultați periodic pagina de internet [www.adrbi.ro/programe-regionale/por-bi-2021-2027](http://www.adrbi.ro/programe-regionale/por-bi-2021-2027) pentru a fi la curent cu eventualele modificări ale documentelor, comunicări sau clarificări.

De asemenea, la sediul Autorității de Management PR BI funcționează un birou de informare unde solicitanții pot fi asistați, în mod gratuit, în vederea clarificării unor aspecte legate de procesul de evaluare a documentelor, adresa de contact a biroului de informare este [helpdesk@adrbi.ro](mailto:helpdesk@adrbi.ro).

Pe întreaga durată a Apelului, după publicarea Metodologiei în forma finală, AM PR BI va publica periodic pe pagina de internet, întrebările primite și răspunsurile AM. Aspectele cuprinse în acest document ce derivă din Programul Regional Bucuresti-Ilfov 2021-2027 și modul său de implementare vor fi interpretate exclusiv de către AM PR BI, cu respectarea legislației în vigoare.

Rezultatele așteptate ale prezentului apel sunt:

1. O listă de strategii teritoriale integrate declarate admise;
2. Planurile de acțiune aferente fiecărei strategii, în baza cărora vor putea fi finanțate proiecte prin intermediul celor două instrumente teritoriale create în cadrul Programului Regional București-Ilfov 2021-2027 (PR BI 2021-2027): Investiții Urbane Integrate (IUI) și Investiții Rurale Integrate (IRI).

Condițiile specifice de finanțare ale proiectelor din planurile de acțiune vor fi stabilite de către AM PR BI prin ghidurile solicitantului.

***NOTĂ:***

# INFORMAȚII GENERALE DESPRE INSTRUMENTE TERITORIALE ÎN CADRUL PR BI 2021-2027

PR BI 2021-2027 propune mecanisme flexibile de formulare a unor răspunsuri integrate la diverse necesități locale. Astfel, pentru strategiilor integrate urbane ale orașelor din regiunea București-Ilfov, dar și pentru o abordare integrată a dezvoltării în zonele neurbane ale Județului Ilfov a investițiilor specifice Obiectivului de Politica 5 O Europă mai aproape de cetățeni prin promovarea dezvoltării durabile integrate a tuturor tipurilor de teritorii si de inițiative locale, în cadrul PR BI au fost create doua instrumente teritoriale: Investiții Urbane Integrate și Investiții Rurale Integrate.

## 4.1. Informații generale despre instrumentele teritoriale din cadrul Programului

**Zonele urbane – Investiții Urbane Integrate (IUI)**

Investiții Urbane Integrate (IUI) – instrument teritorial, sub forma prevăzută la Articolul 28, (c) – Reg. nr. 1060/2021, care urmărește să impulsioneze autoritățile locale să aibă o abordare integrată care să răspundă provocărilor economice, de mediu, demografice și sociale și, totodată, să valorifice potențialul existent la nivelul UAT urbane. **Instrumentul acoperă Municipiul București (și sectoarele) și orașele din Ilfov** fiind vizate a se finanța proiecte de dezvoltare urbană incluse într-o strategie integrată de dezvoltare urbană care va fi evaluată de AM PR BI din perspectiva calității și a respectării condițiilor de la art. 29 din Reg. 2021/1060.

Sumele dedicate instrumentului IUI sunt prevăzute în cadrul mai multor priorități ale PR BI: Prioritatea 2 (OP1 – OS.ii), Prioritatea 3 (OP2 – OS.i, OS.iv și OS.vii), Prioritatea 4 (OP2 - OS.viii), Prioritatea 6 (OP4 – OS.ii) și Prioritatea 7 (OP5 – OS.i). Criteriile de prioritizare specifice fiecărei priorități vor fi avute în vedere și în evaluarea planurilor de acțiune/ proiectelor aferente SIDU.

**Zonele rurale – Investiții Rurale Integrate (IRI)**

Investițiile Rurale Integrate (IRI) – instrument teritorial sub forma prevăzută la Art. 28, (c) - Regulamentul nr. 1060/2021, care urmărește să impulsioneze autoritățile locale să aibă o abordare integrată care să răspundă provocărilor economice, de mediu, demografice și sociale și, totodată, să valorifice potențialul existent la nivelul UAT rurale. **Instrumentul acoperă localitățile rurale din județul Ilfov.**

De finanțare prin intermediul instrumentului IRI vor beneficia exclusiv proiectele care se încadrează în logica Priorității 7 (OS 5.ii) a PR BI și care sunt cuprinse în cadrul Strategiei de Dezvoltare a Județului Ilfov 2020-2030 conformă cu prevederile Art. 29 al Regulamentului 1060/2021.

## 4.2. Obiectivele de politică, Prioritățile, Obiectivele specifice vizate

Finanțarea proiectelor incluse în Planurile de acțiune ale strategiilor teritoriale integrate prin intermediul instrumentelor teritoriale aferente Programului Regional București-Ilfov 2021-2027 se va face în cadrul următoarele obiective şi priorități:

**Tabel 1**

|  |  |  |  |
| --- | --- | --- | --- |
| **Prioritate** | **Obiectivul de politică** | **Obiectivul specific** | **Instrumentul teritorial vizat** |
| **Prioritatea 2**  *O regiune digitalizată* | **OP1 -** o Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale | **OS 1.ii** - Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice (FEDR) | **IUI** |
| **Prioritatea 3**  *O regiune cu orașe prietenoase cu mediul* | **OP2 -** o Europă mai verde, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile | **OS 2.i -** Promovarea măsurilor de eficiență energetică și reducerea emisiilor de gaze cu efect de seră | **IUI** |
| **OS 2.iv -** Promovarea adaptării la schimbările climatice, a prevenirii riscurilor de dezastre și a rezilienței, ținând seama de abordările ecosistemice | **IUI** |
| **OS 2.vii -** Creșterea protecției și conservării naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare | **IUI** |
| **Prioritatea 4**  *O regiune cu mobilitate ridicată* | **OS 2.viii -** Promovarea mobilității urbane multimodale durabile, ca parte a tranziției către o economie cu zero emisii de dioxid de carbon | **IUI** |
| **Prioritatea 6**  *O regiune cu infrastructură educațională modernă* | **OP4 -** o Europă mai socială și mai incluzivă, prin implementarea Pilonului european al drepturilor sociale | **OS 4.ii -** Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online | **IUI** |
| **Prioritatea 7**  *O regiune atractivă și incluzivă* | **OP5 -** o Europă mai aproape de cetățeni, prin promovarea dezvoltării durabile și integrate a tuturor tipurilor de teritorii și de inițiative locale | **OS 5.i -** Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane | **IUI** |
| **OS 5.ii -** Promovarea dezvoltării locale integrate și incluzive în domeniul social, economic și al mediului, în domeniul culturii, al patrimoniului natural, al turismului durabil, precum și a securității în alte zone decât cele urbane | **IRI** |

## 4.3. Alocare dedicată Instrumentelor Teritoriale:

Alocarea dedicată instrumentelor teritoriale în cadrul Programului Regional București-Ilfov 2021-2027: <https://www.adrbi.ro/media/2907/programme_snapshot_2021ro16rfpr009_12_ro.pdf> este indicată la nivelul fiecărui obiectiv specific, după caz, sub codurile pentru dimensiunea „mecanism teritorial de punere în practică și abordare teritorială”: 18 - Municipii, orașe și suburbii pentru IUI și 20 - Zone rurale pentru IRI.

### 4.3.**1. Investiții Urbane Integrate**

Alocarea dedicată instrumentului teritorial Investiții Urbane Integrate din PR BI este repartizată la nivel de obiectiv specific după cum urmează:

**Tabel 2**

|  |  |  |  |  |
| --- | --- | --- | --- | --- |
| **Prioritate** | **OS** | **Acțiuni vizate** | **% din alocarea la nivel de OS** [[1]](#footnote-1) | **Alocare FEDR (euro)** |
| **Prioritatea 2**  *O regiune digitalizată* | **OS 1.ii** | * Sprijin pentru digitalizarea administrației publice prin platforme sau alte soluții digitale inovative de livrare a serviciilor publice și aplicații de tip smart city | 40% | 12.000.000 |
| **Prioritatea 3**  *O regiune cu orașe prietenoase cu mediul* | **OS 2.i** | * Creșterea eficienței energetice în clădirile rezidențiale * Creșterea eficienței energetice în clădirile publice * Construirea de clădiri publice NZEB | 40% | 38.960.000 |
| **OS 2.iv** | * Proiectarea și execuția lucrărilor de intervenție în scopul creșterii nivelului de siguranță la acțiuni seismice a clădirilor publice existente încadrate în RsI și RsII | 40% | 3.040.000 |
| **OS 2.vii** | * Crearea, îmbunătățirea și extinderea spațiilor și infrastructurilor verzi | 40% | 6.000.000 |
| **Prioritatea 4**  *O regiune cu mobilitate ridicată* | **OS 2.viii** | * Infrastructuri utilizate pentru prestarea serviciului de transport public urban curat * Serviciul de transport public de călători * Infrastructură pentru transport nemotorizat * Digitalizarea sistemelor de transport public urbane | 47,6[[2]](#footnote-2)% | 54.760.000 |
| **Prioritatea 6**  *O regiune cu infrastructură educațională modernă* | **OS 4.ii** | * Crearea și modernizarea de infrastructuri educaționale pentru învățământul timpuriu (antepreșcolar: creșe și preșcolar: grădinițe) * Crearea și modernizarea de infrastructuri educaționale pentru învățământul primar și secundar, inclusiv campusuri (primar, gimnazial și liceal: teoretic și vocațional, incluzând unitățile de învățământ cu program sportiv suplimentar: cluburi sportive școlare și unitățile de învățământ pentru activități extrașcolare: cluburile copiilor) * Crearea și modernizarea de infrastructuri educaționale pentru învățământul profesional și tehnic, inclusiv campusuri (profesional, postliceal și liceal: tehnologic) | 28,9%[[3]](#footnote-3) | 19.857.002 |
| **Prioritatea 7**  *O regiune atractivă și incluzivă* | **OS 5.i** | * Dezvoltarea infrastructurilor de agrement, petrecerea timpului liber, sport și interacțiune socială în zonele urbane * Conservarea, protecția și valorificarea durabilă a patrimoniului cultural și a infrastructurilor destinate activităților culturale în zonele urbane * Îmbunătățirea mediului urban prin regenerarea spațiilor publice | 100% | 28.124.964 |
| **Total din alocarea FEDR a PR BI:** | | | **27,7%** | **162.741.966** |

**Important!**

**Pe lângă condiționalitățile din Regulamentele Europene (1058/ 2021 și 1060/ 2021) care au determinat existența unei alocări specifice pentru abordarea urbană durabilă trebuie menționat faptul că la acestea se adaugă și o regulă generată de legislația națională, respectiv Legea nr. 111/2023 (de aprobare a OUG nr. 156/ 2020) care prevede următoarele:**

*(10) Pentru regiunea București-Ilfov repartizarea fondurilor destinate pentru dezvoltare urbană în cadrul programului operațional pentru categoriile de intervenții prevăzute la art. 1 alin. (1) se face după următoarele reguli:*

1. *50% din fondurile alocate pentru dezvoltare urbană se repartizează pentru Primăria Generală a Municipiului București şi pentru primăriile de sector, pe bază de apel de proiecte de tip competitiv;*
2. *50% din fondurile alocate pentru dezvoltare urbană se repartizează pentru cele 8 orășel din județul Ilfov, pe bază de apel de proiecte de tip competitiv.*

Ținând cont de sumele alocate prin PR BI din Tabelul 2 și de prevederile legislației naționale (care nu stabilește repartizarea alocărilor la nivel de prioritate ci doar per total) alocarea IUI ar trebui să se repartizeze astfel între zonele urbane din regiune:

**Tabelul 3**

|  |  |  |  |
| --- | --- | --- | --- |
| **Strategii vizate** | **Unități/ subunități administrativ teritoriale** | **Alocare euro (FEDR)** | **Alocare euro (FEDR+BS)** |
| Strategia Integrată de Dezvoltare Urbană a Municipiului București | Municipiul București  Sectoarele Municipiului București | 81.370.983 | 203.427.457 |
| Strategiile Integrate de Dezvoltare Urbană ale orașelor din Ilfov | Orașul Bragadiru  Orașul Buftea  Orașul Chitila  Orașul Măgurele  Orașul Pantelimon  Orașul Popești-Leordeni  Orașul Otopeni  Orașul Voluntari | 81.370.983 | 203.427.457 |

*În acest context soluția gândită de AM PR BI pentru a răspunde ambelor cerințe presupune parcurgerea mai multor pași:*

***Pasul 1:***

*Lansarea de apelurilor pentru toate Prioritățile PR BI care au alocări destinate abordării urbane durabile. Apelurile vor fi lansate cu aproximativ 60% din alocarea totală destinată apelului.*

***Pasul 2:***

*În paralel (pe parcursul perioadei de lansare a apelurilor de la Pasul 1) se lansează apelul vizând verificarea strategiilor teritoriale integrate și a planului de acțiune.*

***Pasul 3:***

*Pentru toate apelurile menționate la punctul 1 se va solicită beneficiarilor să selecteze codul teritorial 18 sau codul 33[[4]](#footnote-4) după caz (dacă proiectul face parte din Planul de Acțiune al unei strategii integrate se va selecta codul 18, dacă nu 33).*

***Pasul 4:***

*După închiderea apelurilor din Pasul 1 și verificarea strategiilor descrise la Pasul 2 vom avea imaginea exactă a modului în care planurile de acțiune ale fiecărei strategii integrate sunt deja finanțate prin apelurile de la Pasul 1. În funcție de analiza situației vor exista mai mult opțiuni:*

* *finanțarea proiectelor din lista de rezerve care se regăsesc în Planul de Acțiune a unei strategii integrate;*
* *redistribuirea alocării destinate dezvoltării urbane durabile între obiectivele specifice selectate în PR BI* (*fără ca asta sa afecteze suma totală alocată prin PR BI pentru dezvoltare urbană integrată -162.741.966 euro FEDR);[[5]](#footnote-5)*
* *lansarea unui Apel Unic de proiecte destinate dezvoltării urbane integrate.*

### 4.3.2 Investiții Rurale Integrate

Alocarea dedicată instrumentului teritorial Investiții Rurale Integrate din PR BI este repartizată la nivel de obiectiv specific după cum urmează:

|  |  |  |  |
| --- | --- | --- | --- |
| **Strategii vizate** | **Unități administrativ teritoriale** | **Alocare euro (FEDR)** | **Alocare euro (FEDR+BS)** |
| Strategia de Dezvoltare a Județului Ilfov | Localitățile rurale din județul Ilfov | 9.096.363 | 22.740.908 |

Alocarea va fi repartizată în baza proiectelor localităților rurale din Ilfov cuprinse în Planul de acțiune al SDJ Ilfov.

# STRATEGIILE TERITORIALE INTEGRATE

## 5.1. Conținutul strategiei

Strategia integrate sunt unul dintre principalele instrumente de care dispun autoritățile locale pentru a coordona resursele existente în vederea implementării viziunii lor și a realizării obiectivelor strategice. Strategiile teritoriale trebuie să aibă o abordare integrată (multisectorială) a dezvoltării, să se bazeze pe realitatea din teritoriu (identificarea nevoilor si a potențialului de dezvoltare cu participarea cetățenilor) și să prezinte un plan de acțiune stabilit cu implicarea mai multor părți interesate.

Strategiile teritoriale implementate în temeiul investițiilor teritoriale integrate sau a unui alt instrument teritorial de sprijinire a inițiativelor concepute de statul membru, conțin, conform Art. 29 al Regulamentului (UE) 2021/1060, următoarele elemente:

1. zona geografică vizată de strategie;
2. o analiză a nevoilor de dezvoltare și a potențialului zonei, inclusiv a interconexiunilor economice, sociale și de mediu;
3. o descriere a unei abordări integrate care răspunde nevoilor de dezvoltare identificate și potențialului zonei;
4. o descriere a implicării partenerilor, în conformitate cu articolul 8, în pregătirea și implementarea strategiei.

Pe lângă elementele obligatorii de conținut stipulate la Art. 29 al Regulamentului 1060/ 2021 strategiile teritoriale integrate vor trebui să respecte o serie de criterii privind calitatea și caracterul integrat al acțiunilor care vor fi verificate de AM PR BI ținând cont de elementele propuse de instrumentul de autoevaluare pentru strategiile de dezvoltare urbană durabilă ([SAT4SUD](https://urban.jrc.ec.europa.eu/sat4sud/)), legislația națională etc., respectiv:

* **Dimensiunea strategică** - Strategia trebuie să aibă obiective clare care răspund nevoilor și potențialului de dezvoltare ale zonei.
* **Abordarea teritorială** - Domeniul strategiei, zonele vizate și populația sunt clar identificate după o metodologie bazată pe dovezi. Totodată, la nivelul strategiei sunt identificate areale cu probleme specifice/ zone marginalizate, inclusiv strategia identifică zonele unde este necesar a se implementa proiecte de regenerare urbană în conformitate cu prevederile OUG Nr. 183/2022.
* **Guvernanța** - Strategia descrie modul în care părțile relevante interesate sunt identificate și implicate în toate etapele strategiei conform cu Art.8.
* **Integrare intersectorială -** Strategia ia în considerare toate dimensiunile (socială, economică și de mediu) a provocărilor identificate în analiză.
* **Fonduri și finanțare** - Strategia oferă detalii specifice despre cum și unde vor fi alocate fondurile și are în vedere diferite surse de finanțare.

## 3.2. Parteneriatul și guvernanța

Respectarea principiului parteneriatului și guvernanței pe mai multe niveluri, în conformitate cu prevederile **Articolul 8 al Regulamentului 1060/ 2021**, reprezintă criteriu de verificare al strategiilor teritoriale integrate de către AM PR BI. Autoritățile Publice Locale care gestionează strategiile integrate vor trebui să demonstreze implicarea actorilor locali în procesul de elaborare al strategiei și modul în care aceștia vor fi ulterior implicați în implementarea, monitorizarea și evaluarea strategiilor.

Abordarea partenerială în elaborarea strategiilor trebuie să aibă continuitate în implementare prin instituirea unui mecanism de guvernanță care să aibă drept scop monitorizarea implementării și luarea deciziilor necesare pentru atingerea sau actualizarea obiectivelor (inclusiv realizarea proiectelor din planul de acțiune sau adaptarea planului de acțiune la noi provocări).

Categoriile de parteneri implicați în procesul de elaborare, implementare, monitorizare și evaluare al strategiei sunt cele definite la articolul 8 al Regulamentului 1060/ 2021:

1. autoritățile regionale, locale, urbane și alte autorități publice;
2. partenerii economici și sociali;
3. organismele relevante care reprezintă societatea civilă, cum ar fi partenerii din domeniul protecției mediului, organizațiile neguvernamentale și organismele responsabile cu promovarea incluziunii sociale, a drepturilor fundamentale, a drepturilor persoanelor cu handicap, a egalității de gen și a nediscriminării;
4. organizații de cercetare și universități, după caz.

În conformitate cu **Regulamentul Delegat (UE) Nr. 240/2014 al Comisiei privind Codul european de conduită referitor la parteneriat, în cadrul fondurilor structurale și de investiții europene** este necesar ca partenerii selectați să fie cei mai reprezentativi dintre părțile interesate relevante. Procedurile de selecție trebuie să fie transparente și să țină seama de diferitele cadre instituționale și juridice ale statelor membre și de competențele lor naționale și regionale.

***NOTĂ:***

Asigurarea reprezentativității partenerilor selectați are o importanță deosebită având în vedere rol pe care aceștia îl joacă în luarea deciziilor referitor la strategie și planul de acțiune aferent.

*Parteneriatul în elaborarea strategiilor teritoriale integrate:*

Autoritățile publice locale vor trebui să facă dovada faptului că participarea activă a cetățenilor a fost asigurată pe tot parcursul procesului de elaborare al strategiei, incluzând selecția intervențiilor din cadrul planurilor de acțiune.

Informațiile necesare referitoare la procesul partenerial și consultativ în contextul elaborării strategiilor teritoriale integrate sunt:

* detalii privind tehnicile şi metodele utilizate pentru a informa şi a consulta publicul, inclusiv:

1. datele şi locurile tuturor întâlnirilor, precum și tipologia acestora (consultări publice cu cetățenii, grupuri de lucru tematice cu actori locali etc.);
2. numărul persoanelor care au participat la acest proces (liste de prezență);

materialele și documentele supuse consultării publice și modalitățile prin care acestea au fost diseminate (poștă electronică, publicarea pe site, buletine informative şi alte publicații etc.)

* un rezumat al problemelor/ observațiilor/ propunerilor exprimate pe parcursul procesului de informare şi consultare, inclusiv:

1. modul în care au fost rezolvate, intenționează să rezolve sau se va ocupa de problemele/ observațiile/ propunerile exprimate de public;
2. probleme/ observații/ propuneri care nu pot fi rezolvate/ îndeplinite/ incluse, împreună cu motivația acestui lucru;
3. orice alte informații considerate necesare pentru a susține preluarea sau nepreluarea propunerilor.

*Guvernanța strategiilor teritoriale integrate:*

Sistemul de guvernanță trebuie asigurat la nivel de UAT (municipiu, oraș sau județ) pentru teritoriului vizat, ceea ce presupune o cooperare pe mai multe niveluri (între departamente și instituții publice care au atribuții în gestionarea obiectivelor publice sau de interes public), cât și implicarea părților interesate din perspectiva abordării parteneriale (Articolul 8 din CPR - valabil pentru toate strategiile).

Pentru a asigura transparența și implicarea efectivă a partenerilor relevanți, autoritățile care gestionează strategiile teritoriale integrate trebuie să asigure consultarea permanentă și activă a partenerilor și să-i implice în luarea deciziilor și eventualele modificări conexe. Cel mai potrivit cadrul pentru asigurarea guvernanței strategiilor teritoriale integrate este o structură de tip Comitet de monitorizare care să aibă stabilite întâlnire periodice și un cadru reglementat de funcționare și organizare care să delimiteze clar atribuțiile și subiectele care pot face obiectul aprobării sau examinării. Sistemul de guvernanță va viza în principal monitorizarea și evaluarea implementării strategiei și progresele înregistrate în îndeplinirea obiectivelor.

Procesele de monitorizare și evaluare se desfășoară pe două niveluri: la nivelul fiecărei strategii integrate și la nivelul PR BI.

* APL vor fi implicate în procesele de monitorizare și evaluare a strategiilor teritoriale integrate. Monitorizarea și evaluarea strategiilor se va realiza de către APL prin intermediul sistemului de guvernanță și prin elaborarea unui raport anual ce va conține rezultatele monitorizării și autoevaluării strategiei pentru anul precedent.
* La nivelul PR BI evaluarea și monitorizarea se face la nivel de strategie teritorială integrată/ plan de acțiune dar și la nivel de operațiune/ proiect în primul rând prin verificarea funcționarii mecanismului de guvernanță, dar și prin evaluări/ reevaluări specifice în situațiile când sunt propuse modificări ale planurilor de acțiune.

## 3.3. Planul de acțiune

Strategiile teritoriale integrate **vor fi însoțite obligatoriu de un plan de acțiune**, care reprezintă lista de proiecte prioritare rezultate urmare a consultărilor cu toți actorii locali **și** care se încadrează în limitele unei alocări financiare care ar trebui să fie indicată/ calculată de UAT și limitată la posibilitățile de finanțare identificate pe durata de implementare a strategiei (de exemplu din bugetul local, împrumuturi, alocările estimative din toate programele disponibile). Planurile de acțiune cuprind cele mai relevante proiecte pentru îndeplinirea obiectivelor strategiilor, dar și a obiectivelor PR BI 2021-2027, iar orizontul de implementare este cel puțin egal cu perioada de implementare a programului .

Pentru asigurarea caracterului integrat este obligatoriu ca Planurile de acțiune să cuprindă acțiuni sau măsuri din mai multe sectoare/ de mai multe tipuri, abordate în mod integrat/ complementar. Planurile vor trebui să demonstreze caracterul integrat la nivelul arealului vizat fie prin prisma diferitelor arii de dezvoltare teritorială vizate (economice, sociale, de mediu etc.), fie din prisma implicării mai multor tipuri de actori locali. În acest sens este obligatoriu ca Planul de acțiune va cuprinde și proiectele care vor fi implementate de alte entități decât APL (ONG-uri, unități de cult, ADI-uri, infrastructuri în proprietatea statului gestionate de instituții publice național etc.).

***NOTĂ:***

*Menționăm că pe lângă verificarea caracterului integrat al Planurilor de acțiune sprijinul în cadrul Priorității 7 a PR BI 2021-2027 se va acorda exclusiv proiectelor INTEGRATE în sine. În sensul Regulamentului 1058/ 2021 un proiect este considerat integrat în sine dacă îndeplinește cel puțin una dintre următoarele condiții:*

* 1. *proiectul implică diferite sectoare (cum ar fi sectoarele sociale, economice și de mediu) și proiectul integrează mai multe tipuri de părți interesate (autorități publice, actori privați, ONG-uri);*
  2. *proiectul implică diferite teritorii administrative (ex: municipalități);*
  3. *proiectul implică mai multe tipuri de părți interesate (autorități publice, actori privați, ONG-uri).*

AM PR BI va verifica măsura în care intervențiile propuse în planul de acțiune corespund obiectivelor evidențiate în strategia integrată și dacă acestea conferă caracterul integrat al strategiei. Mai mult decât atât în cazul în care în planurile strategiilor sunt identificate acțiuni care asigură caracterul integrat al intervenției teritoriale dar care nu sunt eligibile prin PR BI, va fi încheiat un acord între AM PR BI și APL care gestionează strategia prin care să se asigure că acțiunile vor fi începute până la sfârșitul implementării PR BI din alte surse de finanțare: bugetul local, alte programe cu finanțare europeană, PNRR sau alte surse.

***NOTĂ1:***

*Pentru Municipiul București, având în vedere gestiunea partajată a este necesar ca Planul de Acțiune al SIDU MB să integreze Planurile de Acțiune ale Primăriilor de Sector. Acest lucru poate fi făcut fie printr-un plan de acțiune unic cu identificarea entității responsabile cu implementarea la nivelul fiecărui proiect, fie prin 7 planuri de acțiune: unul aferent Primăriei Municipiului București și 6 aferente fiecărei Primării de Sector. De asemenea, în secțiunea dedicată parteneriatului și guvernanței trebuie descris procesul prin care s-a asigurat identificarea acțiunilor aferente Planurilor de acțiune al Sectoarelor Municipiului București.*

***NOTĂ2:***

*Proiectele din cadrul Planurilor de acțiune aferente SIDU care vizează mobilitatea trebuie să se regăsească și în* ***Planul de mobilitate urbană durabilă al Regiunii București-Ilfov****. Dacă în planul de acțiune al strategiilor sunt incluse proiecte care nu se regăsesc în forma actuală a PMUD va trebui să se facă dovada că aceste proiecte fac obiectul actualizării PMUD.*

***NOTA3:***

*Acolo unde sunt identificate masuri care presupun un număr de proiecte similare încă neterminat (de exemplu intervenții de eficiență energetică la blocuri de locuințe) atunci în planul/planurile de acțiune trebuie ca măsura respectiva să fie identificată ca atare (măsura/ansamblu de proiecte), cu nume generic și amplasament nedeterminat dar cu o estimare de buget total necesar pentru implementarea măsurii).*

# INFORMAȚII DESPRE DESFĂȘURAREA PROCESULUI DE VERIFICARE AL STRATEGIILOR TERITORIALE INTEGRATE

## 6.1. Depunerea strategiilor teritoriale integrate

Prin prezenta Metodologie se lansează apelul de verificare al strategiilor teritoriale integrate (SIDU/ SDJ Ilfov) necompetitiv cu termen limită de depunere. Strategiile vor fi evaluate pe principiul „primul depus, primul verificat”.

## 6.2. Perioada de depunere

Data lansării apelului (perioadă pregătire strategii): ........

Data începerii depunerii de strategii teritoriale integrate (SIDU/SDJ Ilfov): ...........

Data și ora închiderii apelului: ......, ora: ........

***NOTĂ:***

*Data și ora închiderii procesului de verificare a strategiilor teritoriale integrate se referă la data-limită de depunere a strategiilor teritoriale integrate pentru etapa de verificare a conformității administrative și a admisibilității SIDU/ SDJ Ilfov.*

## 4.3. Modalitatea de depunere

Depunerea strategiilor și a documentelor anexă aferente se va realiza pe adresa de mail: TBC.

Toate documente transmise vor fi semnate electronic de reprezentantul legal al solicitantului sau persoana împuternicită.

Adresa de înaintare va primi un număr de înregistrare din partea ADR București-Ilfov.

Documente solicitate la depunerea strategiilor teritoriale integrate:

* Adresa de înaintare, semnată de reprezentantul legal sau un împuternicit.
* Împuternicirea persoanei care va transmite şi a celei care va semna electronic strategia integrată, dacă este cazul.
* Strategia Teritorială Integrată (SIDU/ SDJ Ilfov)
* Planul de Acțiune aferent SIDU/ SDJ Ilfov
* După caz, Hotărârea Consiliului Local a UAT oraș, Hotărârea Consiliului General al Municipiului București, Hotărârea Consiliului Județean Ilfov de aprobare a strategiei
* Decizia finală/decizia etapei de încadrare emisă de autoritatea competentă privind Evaluarea Strategică de Mediu sau, după caz, notificarea scrisă transmisă către autoritatea competentă, conform HG nr. 1076/2004.
* Declarația reprezentantului legal de asumare cu privire la parcurgerea procesului de consultare publică, inclusiv documentele doveditoare (liste de prezență; minutele întâlnirilor; sinteza observațiilor etc.).
* Extras din Planul de Mobilitate Urbană Durabilă care atestă că proiectele vizând mobilitatea din Planul de Acțiune al SIDU se regăsesc în PMUD sau, pentru proiectele care nu se regăsesc în forma actuală a PMUD dar fac obiectul actualizării Planului, nota explicativă referitoare la includerea proiectului în forma actualizată a PMUD.
* Autoevaluarea strategiei teritoriale integrate în baza grilei de autoevaluare/ verificare (Anexa 1) cu referiri la documentele/ secțiunile din strategie care justifică îndeplinirii respectivului criteriu.
* Declarație cu privire la prelucrarea datelor cu caracter personal.

## 4.4. Informații financiare

Prezentul proces de verificare **nu are o alocare financiară dedicată** fiind destinat exclusiv verificării strategiilor teritoriale integrate. Urmare a acestui proces va rezulta o listă de strategii teritoriale integrate declarate admise în baza căreia vor fi selectate proiectele care vor putea primi sprijin financiar prin intermediul instrumentelor teritoriale: IUI și IRI.

***NOTĂ:***

*Cheltuielile cu elaborarea strategiilor integrate vor putea fi decontate prin PR BI 2021-2027, prin intermediul cererii de finanțare/ proiect depus pe una din prioritățile PR BI 2021-2027, cu condiția ca acestea să respecte regulile generale și specifice definite în ghidurile solicitantului (de exemplu cheltuielile să fie efectuate după 1 ianuarie 2021).*

## 4.5. Entitățile care pot depune strategii teritoriale integrate

Entitățile care pot depune strategii teritoriale spre verificare în cadrul prezentului apel sunt:

* **Primăria Municipiului București** pentru Municipiul București și Sectoarele Municipiului București;
* **Primăriile Orașelor** pentru orașele din Ilfov;
* **Consiliul Județean Ilfov** pentru localitățile rurale din Ilfov.

***NOTĂ:***

*Poate exista o diferență între entitățile care depun strategiile teritoriale integrate și potențialii beneficiari pentru proiectele finanțate. Se va respecta regula generală de finanțare: beneficiarii eligibili sunt entitățile care au dreptul de proprietate/ administrare asupra bunului care face obiectul investiției (de exemplu: APL orașe, APL comune, subunități administrativ teritoriale cu personalitate juridică, adică sectoarele, instituții publice centrale care au în administrare bunuri eligibile pentru finanțare PR pe teritoriul unui oraș sau al Municipiului București (ONG-uri, unitățile de cult, asociații de dezvoltare intercomunitară, consorții administrative – conform OUG 57/ 2019 etc. lista nu este limitată).*

# CRITERII DE VERIFICARE A STRATEGIILOR TERITORIALE INTEGRATE

Autoritatea de Management a PR BI va declara admise strategiile teritoriale integrate care îndeplinesc criteriile Articolului 29 - Regulamentul 1060/2021, cerințele de calitate și care au un plan de acțiune cu operațiuni aliniate la obiectivele PR BI. În acest sens au fost stabilite o serie de criterii de verificare bazate pe prevederile Regulamentului 1060/ 2021, legislația națională și elementele de calitate evidențiate de instrumentul SAT4SUD, criterii care au fost structurate în două grile de verificare (Anexele 2 pentru SIDU MB și SIDU orașelor din Ilfov și 3 pentru SDJ Ilfov).

Fiecare criteriu al grilei de verificare este notat cu „DA/ NU”; se pot cere clarificări/ completări/ îmbunătățiri. În situația în care, și în urma clarificărilor, la unul dintre criterii calificativul va fi „NU" strategia va fi respinsă.

**CRITERII DE VERIFICARE**

|  |  |  |
| --- | --- | --- |
| **Nr. crt.** | **Criterii** | **Justificare introducere criteriu** |
| **ASPECTE GENERALE** | | |
| **1** | Teritoriul vizat este, după caz, teritoriul unui oraș din Ilfov, al Municipiului București sau al județului Ilfov. | Conform cu art. 29 (1) lit. a din Regulamentul (UE) 2021/1060. |
| **2** | Există o hotărâre de aprobare a strategiei după caz, Hotărârea Consiliului Local a UAT oraș, Hotărârea Consiliului General al Municipiului București, Hotărârea Consiliului Județean Ilfov. | Conform cu:   * prevederile Aliniatului (4), litera e ale Articolului 129 din OUG 57 - Codul administrativ; * art. 29 (2) din Regulamentul (UE) 2021/1060 |
| **3** | S-a realizat evaluarea Strategică de Mediu (SEA) sau a fost notificată în scris autoritatea competentă. | Conform cu prevederile HOT nr. 1.076/ 2004 privind stabilirea procedurii de realizare a evaluării de mediu pentru planuri şi programe. |
| **4** | Au fost depuse toate anexele și sunt semnate de reprezentantul legal:   * Adresa de înaintare, semnată de reprezentantul legal sau un împuternicit. * Împuternicirea persoanei care va transmite şi a celei care va semna electronic strategia integrată, dacă este cazul. * Strategia Teritorială Integrată * Planul de Acțiune * După caz, Hotărârea Consiliului Local a UAT oraș, Hotărârea Consiliului General al Municipiului București, Hotărârea Consiliului Județean Ilfov de aprobare a strategiei * Decizia finală/ decizia etapei de încadrare emisă de autoritatea competentă privind Evaluarea Strategică de Mediu sau, după caz, notificarea scrisă transmisă către autoritatea competentă, conform HG nr. 1076/2004. * Declarația reprezentantului legal de asumare cu privire la parcurgerea procesului de consultare publică, inclusiv documentele doveditoare (liste de prezență; minutele întâlnirilor; sinteza observațiilor etc.). * Extras din Planul de Mobilitate Urbană Durabilă care atestă că proiectele vizând mobilitatea și conectivitatea identificate în Planul de Acțiune al SIDU cu sursă de finanțare PR BI se regăsesc în PMUD sau, pentru proiectele care nu se regăsesc în forma actuală a PMUD dar fac obiectul actualizării Planului, nota explicativă referitoare la includerea proiectului în forma actualizată a PMUD. * Autoevaluarea strategiei teritoriale integrate în baza grilei dedicate cu referiri la documentele/ secțiunile din strategie care justifică îndeplinirii respectivului criteriu. * Declarație cu privire la prelucrarea datelor cu caracter personal. | După caz:   * Regulamentul (UE) 2021/1060; * Programul Regional București-Ilfov 2021-2027; * Legea 111/ 2023; * OUG 57 - Codul administrativ; * HOT nr. 1.076/ 2004. |
| **CONȚINUTUL STRATEGIEI** | | |
| **5** | Orizontul de implementare al strategiei integrate se întinde cel puțin până la sfârșitul anului 2030. | Conform cu:   * Programul Regional București-Ilfov 2021-2027; * art. 29 (4) din Regulamentul (UE) 2021/1060. |
| **6** | Strategia identifică arealele cu probleme specifice și/ sau zonele marginalizate și/ sau zonele de regenerare urbană delimitate în conformitate cu prevederile OUG nr. 183/2022. | Conform cu:   * Programul Regional București-Ilfov 2021-2027; * art. 29 (1) lit. b din Regulamentul (UE) 2021/1060; * Legea 111/ 2023; * OUG nr. 183/2022 privind stabilirea unor măsuri pentru finanțarea unor proiecte de regenerare urbană. |
| **7** | Există o analiză diagnostic a situației existente care vizează întreg teritoriul și care este bazată pe dovezi/ date/ informații relevante și actuale (de exemplu: analize și studii teritoriale, sociale și economice). | Conform cu art. 29 (1) lit. b din Regulamentul (UE) 2021/1060 și elementele de calitate vizate de SAT4SUD. |
| **8** | Există o analiză SWOT care identifică clar punctele tari, slabe, oportunitățile și amenințările teritoriului vizat. | Conform cu art. 29 (1) lit. c din Regulamentul (UE) 2021/1060 și elementele de calitate vizate de SAT4SUD. |
| **9** | Este definită o viziune de dezvoltare a teritoriului vizat, însoțită de obiective strategice clare care răspund nevoilor și potențialului de dezvoltare ale zonei. Respectiv, există o descriere a abordării integrate care se bazează pe nevoile și potențialul zonei. | Conform cu art. 29 (1) lit. c din Regulamentul (UE) 2021/1060 și elementele de calitate vizate de SAT4SUD. |
| **10** | Strategia descrie modul în care părțile relevante interesate (partenerii) sunt identificate și implicate în toate etapele: elaborare, implementare, monitorizare și evaluare. Respectiv, este prezentat un cadru minim de participare și implicare a partenerilor. | Conform cu:   * art. 29 (1) lit. d din Regulamentul (UE) 2021/1060; * art.8 al Regulamentului 160/2021; * elementele de calitate vizate de SAT4SUD. |
| **11** | Există o structură pentru elaborarea, implementarea și monitorizarea strategiei și este descris modul de organizare și funcționare a acesteia.  Descrierea sistemului de guvernanță cuprinde cel puțin modalitatea în care monitorizarea și evaluarea strategiei se va realiza și procedura de selecție, prioritizare și actualizare a proiectelor din cadrul Planului de Acțiune. | Conform cu:   * art. 29 (1) lit. d din Regulamentul (UE) 2021/1060; * art. 8 al Regulamentului 160/2021; * elementele de calitate vizate de SAT4SUD. |
| **12** | Există un plan de monitorizare și evaluare bazat pe indicatori SMART de măsurare a atingerii obiectivelor propuse care include și măsuri de atenuare a riscurilor legate de implementarea strategiei. | Conform cu:   * Programul Regional București-Ilfov 2021-2027; * elementele de calitate vizate de SAT4SUD. |
| **PLANUL DE ACȚIUNE** | | |
| **13** | Planul de acțiune oferă o planificare în timp, care asigură corelarea între nevoi – probleme – provocări - potențialul zonei de intervenție și obiectivele propuse. | Conform cu art. 29 (1) lit. c din Regulamentul (UE) 2021/1060 și elementele de calitate vizate de SAT4SUD. |
| **14** | Planul de acțiune cuprinde proiecte rezultate în urma aplicării unei metodologii de selecție pentru fiecare obiectiv identificat în strategie, iar aceste proiecte sunt complementare și sinergice între ele. | Conform cu art. 29 (1) lit. c din Regulamentul (UE) 2021/1060 și elementele de calitate vizate de SAT4SUD. |
| **15** | Sunt identificate potențiale sursele de finanțare pentru toate proiectele cuprinse în Planul de acțiune. În special se evidențiază proiecte aliniate la obiectivele PR BI. | Conform cu art. 29 (4) din Regulamentul (UE) 2021/1060 și elementele de calitate vizate de SAT4SUD. |
| **16** | Proiectele vizând mobilitatea și conectivitatea care au ca potențială sursă de finanțare PR BI identificate în Planul de acțiune se regăsesc în forma actuală a Planului de Mobilitate Urbana Durabilă a Regiunii București-Ilfov sau fac obiectul actualizării PMUD BI. | Conform cu:   * Programul Regional București-Ilfov 2021-2027; * Legea nr. 155 din 30 mai 2023 privind mobilitatea urbană durabilă. |
| **17** | Planul de acțiune cuprinde și proiectele care vor fi implementate de alte entități decât APL (ONG-uri, unități de cult, ADI-uri, infrastructuri în proprietatea statului gestionate de instituții publice național etc.).  În cazul Strategiei Integrate de Dezvoltare Urbană a Municipiului București Planul de acțiune cuprinde și proiectele Primăriilor de Sector. | Conform cu:   * Art. 29 (1) lit. d din Regulamentul (UE) 2021/1060; * Programul Regional București-Ilfov 2021-2027. |

# CONTESTAȚII

Solicitanții care au fost notificați cu privire la respingerea strategiei și care se consideră nedreptățiți de rezultatele procesului de verificare, pot formula în scris o singură contestație, care va fi transmisă spre soluționare Autorității de Management pentru Programul Regional Bucuresti-Ilfov, în termen de maxim 20 de zile calendaristice de la data comunicării rezultatului procesului de evaluare şi selecție, în caz contrar solicitantul nemaiputând depune contestație asupra respectivului rezultat.

Contestația se formulează în scris și se trimite prin email și va cuprinde:

* Datele de identificare ale contestatarului,
* Titlul strategiei
* Obiectul contestației
* Motivele de fapt şi de drept
* Dovezile pe care se întemeiază
* Semnătura contestatarului sau a împuternicitului acestuia, precum şi ștampila.

Contestatarul nu poate să depună documente noi în susținerea cauzei. Contestația va fi soluționată la nivelul AM PR în termen de 15 zile. Decizia AM PR privind soluționarea contestației este finală, iar contestatarul nu mai poate înainta la AM PR o noua contestație pe marginea aceluiași subiect. În cazul în care contestatarul este nemulțumit de modul de soluționare a contestației de către AM PR se poate adresa instanțelor de Judecată abilitate în conformitate cu prevederile Legii 554/2004 privind contenciosul administrativ, cu modificările și completările ulterioare.

# MODIFICAREA GHIDULUI SOLICITANTULUI

Aspectele prevăzute în cadrul prezentei metodologii se raportează la legislația în vigoare. Modificarea prevederilor legale în vigoare poate determina AM PR să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții de finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare a strategiilor teritoriale integrate, modificărilor intervenite ulterior lansării prezentului proces.

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PR BI, solicitări la care potențialii beneficiari au obligația de a răspunde.

AM PR BI poate emite ordine de modificare/ completare a prevederilor prezentei metodologii, corrigenda.

AM PR BI poate emite clarificări/interpretări a prevederilor prezentului ghid cu condiția ca acestea să nu modifice sau să completează prevederile prezentului ghid.

În funcție de modificările intervenite, AM PR BI se va asigura de respectarea privind tratamentul nediscriminatoriu și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid.

# ANEXELE PREZENTULUI GHID

1. Grilă Autoevaluare/ Verificare
2. Model plan de acțiune
3. Informare prelucrare date cu caracter personal

1. Banii alocați la nivel de OS sunt cuprinși în Tabelul 6: Dimension 3 – territorial delivery mechanism and territorial focus sub codul 18 – Municipii, orașe și suburbii [↑](#footnote-ref-1)
2. În cazul OP2 – OS.viii alocarea este de 100% din acțiunea ce vizează digitalizarea sistemelor de transport public urbane și 40% din restul acțiunilor. [↑](#footnote-ref-2)
3. În cazul OP4 – OS.ii alocarea este de 40% din toate acțiunile incluse cu excepția celei dedicate învățământului superior – având în vedere că universitățile sunt aici beneficiarii direcți (și nu autoritățile publice locale). [↑](#footnote-ref-3)
4. *La nivelul PR BI 2021-2027 sumele care nu sunt vizate a sprijini instrumentele teritoriale sunt indicate sub codul 33 - Alte abordări – Nicio orientare teritorială.* [↑](#footnote-ref-4)
5. *Posibilitatea redistribuirii este luată în calcul având în vedere că logica distribuirii sumelor dedicate instrumentului teritorial IUI (codului 18) în cadrul PR BI nu a avut la bază Legea 111/ 2023.* [↑](#footnote-ref-5)